Ikaalisten kaupunginkirjasto on osa PIKI-kirjastoja eli Pirkanmaan kirjastoja. Asiakkaamme voi asioida samalla kirjastokortilla kaikissa Pirkanmaan kirjastoissa.
Asiakasrekisterin tietojen tarkistaminen/tietosuojaseloste
Lainojasi voit uusia viisi kertaa, jos niistä ei ole varauksia tai maksukertymäsi ei ole ylittänyt lainauskiellon rajaa, joka 1.1.2019 voimaantulleiden käyttösääntöjen mukaan on 15 €.
Lainan eräpäivä päättyy kirjaston aukioloaikana, verkossa vuorokauden päätyttyä. Uusia voi PIKI -verkkokirjastossa, kirjastossa paikan päällä, puhelimitse (044 073 0133, 03 458 6780) tai lähettämällä pyynnön sähköpostitse osoitteeseen kirjasto[at]ikaalinen.fi. Uusimiseen tarvitaan kirjastokortin numero ja verkkokirjastossa lisäksi nelinumeroinen tunnusluku.
Ikaalisten kaupunginkirjaston omista kokoelmista varaaminen on maksutonta 1.1.2014 lähtien. Seutuvaraaminen muista Pirkanmaan kirjastoista maksaa 2 €/varaus.
Varaus maksetaan aineistoa noudettaessa. Varatun aineiston saapumisesta ilmoitetaan asiakkaalle hänen valitsemallaan tavalla, joista kerrotaan tarkemmin PIKI-verkkokirjastossa. Noutamattomasta Ikaalisten kokoelman varauksesta veloitetaan 1 €/varaus. Noutamaton seutuvaraus maksaa 2 €/varaus.
Jos julkaisua ei löydy PIKI-kirjastoista, aineisto voidaan tilata asiakkaalle muualta kaukolainana. Katso kaukopalveluun liittyviä ohjeita ja tietoa maksuista verkkokirjastosta. Jos haluat tehdä kaukolainatilauksen Ikaalisten kaupunginkirjastoon, käy kirjastossa paikan päällä tai ota yhteyttä puhelimitse (044 073 0133, 03 458 6780) tai sähköpostitse osoitteeseen kirjasto[at]ikaalinen.fi.